open-index/open-wikipedia-markdown huggingface dataset:
Nagwolf

[duimnael|150px|[Uile, soos hierdie een in Pole, is vir hul nagtelike gewoontes bekend.]]
’n **Nagwolf**, **naguil** of **nagloper** is die benaming wat aan ’n persoon toegeskryf word wat die neiging het om tot laat in die aand wakker te bly. ’n Woord-eweknie vir hierdie omskrywing is *aandmens*.

Die benaming kan aan die hoofsaaklik nagtelike gewoontes van die wolf of uil toegeskryf word. Gewoonlik bly mense wat nagwolwe is tot ná middernag wakker, terwyl hulle in uiterste gevalle tot net voor of ná sonsopkoms aan die gang bly. Naguile het die neiging om die meeste bedrywig of werklustig te voel voordat hulle gaan slaap in die aand.

Party nagwolwe het ’n voorkeur of neiging om tot laat wakker te bly, of om nagskofte te werk. Naguile wat dagskof onderneem, het dikwels die moeilikheid om betyds by hul werk op te daag. Sommige nagwolwe wat dit bitter moeilik vind om by die normale slaap- en opstaanpatrone aan te pas, kan aan die "uitgestelde slaapfasesindroom" ly.

Die teenoorgestelde van ’n naguil is ’n vroegopstaner, wie geneig is om teen ’n sekere tyd, wat gewoonlik as ‘vroeg’ bestempel word, te gaan slaap, sowel as om vroeg uit die vere te wees. In etlike lande word vroegopstaners as “A-mense” bestempel, terwyl nagwolwe “B-mense” genoem word.  Navorsers gebruik gewoonlik die terme ‘morningness’ (oggendheid) en ‘eveningness’ (aandheid). 

## Voorkoms 
Gesprekvoering en navorsing rakende die voorkoms van oggend, aand, middelmatige of gemiddelde chronotipe persone, maak van verskeie maatstawwe gebruik en kom tot verskillende gevolgtrekkings. Party vra wanneer die persone gaan slaap en wakker word; ander vra weer watter tydgleuwe die persone sou verkies het. ’n Opname van oor die 400 volwassenes het getoon dat 15% vroegopstaners, 25% naguile en 60% middelbaar is. 

## Verwysings
Urban Dictionary

**Urban Dictionary** is ’n webaangedrewe woordeboek van sleurtaalwoorde en –sinsnedes. Vanaf 2009 spog hierdie webwerf met oor die 4 miljoen omskrywings op sy kerfstok. Inskrywings word deur vrywillige bewerkers reguleer en word volgens waarde deur besoekers beoordeel.

Anita Hamilton, van die *Time*-tydskrif, het Urban Dictionary by haar ‘50 beste webruimtes van 2008’-lysie gevoeg. 

## Geskiedenis 
Die webruimte is in 1999 deur Aaron Peckham, van die California Polytechnic State University, gestig.

Een van die eerste definisies op die blad is *the man*, wat verwys na, ''the head of the establishment put in place to 'bring us down'.'' 

## Inhoud 
Die definisies op Urban Dictionary het te make met sleng- of subkultuurwoorde, -sinsnedes en –verskynsels wat nie in algemene woordeboeke opgeteken is nie. Die meeste woorde het verskeie omskrywings, gebruiksvoorbeelde en merkers. 

Rassistiese, homofobiese of seksistiese terme is aanvaarbaar, solank dit slegs die gebruik van hierdie sleurtaal uitspel en nie op sigself lasterend is nie.

Die webruimte se riglyne doen aan die hand dat definisies wat persoonlike verwysings, nie-kalkligpersone, onsin, reklame, omskrywings van seksuele geweld, sowel as grappe wat op lede van die webwerf gemik word, insluit, vermy behoort te word.

## Gehaltebeheer 
Gehalte word demokraties op twee vlakke gehandhaaf. Eerstens stem geregistreerde verbruikers om sodoende nuwe definisies te aanvaar of te verwerp. Omskrywings verskyn in die woordeboek  na dit ’n voldoende gelykheid van “aanvaar” of “verwerp” stemme verwerf het.

Tweedens kan woordbepalings wat alreeds in die woordeboek vervat is deur enige besoeker “op” of “af” gestem word. Die definisies verskyn in dalende volgorde, na gelang van die hoeveelheid stemme wat toegeken is.

## Verkeer en gebruikers 
Vanaf April 2009 het Urban Dictionary oor die 4 miljoen woordbepalings sterk gestaan, met ’n gemiddeld van 2 000 wat daagliks opgelaai word. Die webwerf word deur ongeveer 5 miljoen afsonderlike besoekers maandeliks besoek, met 80% van die gebruikers wat jonger as 25 is. 

## Verwysings 
## Boeke 
* 
* 

## Eksterne skakels 
* Urban Dictionary
Christoffel I van Denemarke

**Christoffel I** (1219 – 29 Mei 1259) was van 1252 tot 1259 koning van Denemarke. Hy was die seun van Waldemar II en sy tweede vrou, Berengária van Portugal, en die broer van Abel en Erik IV.

Abel is op 29 Junie 1252 op 33-jarige ouderdom vermoor. In dié stadium is sy seun Waldemar deur die aartsbiskop van Keulen as gyselaar gehou en Christoffel is as koning gekies. Hy is op Kersdag 1252 gekroon.

## Bewind 
Christoffel het probeer om Erik IV as heilige te laat verklaar en het Abel van die moord beskuldig. As die pous dit sou erken, sou die moord Abel se seuns van die troonopvolging uitsluit en die kroon vir Christoffel se seuns verseker. Hy het egter nie daarin geslaag nie.

Die koning het tydens die grootste deel van sy bewind teen sy vyande geveg. Deur Abel se seun, Waldemar, toe te laat om die Hertog van Suid-Jutland te word, het hy ’n burgeroorlog voorkom, maar die teiken van sameswering en verraad geword. Christoffel het ook vasgesit met die nuwe Aartsbiskop van Lund, Jacob Erlandsen, wat nou verbind was met Abel se familie. Hy het geweier om belasting te betaal en kleinboere verbied om militêre diens te doen. Hy het die koning ook uit die kerk geban om te wys hy is onversetlik. Hy het verder geweier om Christoffel se seun as troonopvolger te erken en enige biskop wat hom as koning kroon, met die ban gedreig.

Chritoffel het die biskop deur sy eie seun laat gevange neem en in die tronk gegooi. Toe hertog Waldemar sterf, het Christoffel dié se broer, Erik, probeer verhoed om sy plek in te neem. Waldemar se weduwee het toe ’n paar grawe van Noord-Duitsland oorreed om te rebelleer. In die verwarring het Christoffel na Suid-Jutland gevlug en by ’n biskop gebly. Hy is "onverwags" dood nadat hy Nagmaal gebruik het. Hy is vermoedelik vergiftigde Nagmaalwyn gegee oor sy slegte behandeling van biskop Erlendsen en sy onderdrukking van die kerk. Sy bondgenote het hom daarna *Krist-Offer* ("Christus se offer") genoem.

## Huwelik en kinders 
Christoffel het in 1248 getrou met Margaret Sambiria van Kassuben in Pommere, en hulle het minstens drie kinders gehad:
* Koning Erik V van Denemarke
* Matilda
* Margaret

Volgens sommige bronne het die egpaar nog twee seuns, Niels en Waldemar, gehad wat jonk dood is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Christopher I of Denmark*
Bille

Die **Bille** is 'n klein rivier in die noorde van Duitsland, in die deelstate Hamburg en Sleeswyk-Holstein. Die Bille ontstaan by die gemeente Linau en die uitmonding is na 65 kilometer in die Elbe in die stad Hamburg.
Westdenedam-ramp

Die **Westdenedam-ramp** is 'n busongeluk wat op 27 Maart 1985 in Westdene, Johannesburg, Suid-Afrika plaasgevind het. Die bestuurder het beheer oor die bus verloor en deur die versperring om die dam gebars en in die dam beland. Die bus het skoliere van Hoërskool Vorentoe vervoer. Die ramp het die lewens van 42 kinders geëis. Die meeste van die kinders het waarskynlik verdrink, aangesien die impak van die botsing nie so groot was nie.

## Ongeluk 
Op 27 Maart 1985 omstreeks 13:30 het die bus wat die skoliere huis toe vervoer het, deur die damversperring gebars en in die dam ingery. Enkele oomblikke later het omstanders, onderwysers en medeskoliere soveel moontlik leerders probeer red totdat die nooddienste opgedaag het. Die oorlewende kinders is almal na die JG Strydom-hospitaal (nou die Helen Joseph-hospitaal) geneem vir behandeling.

## Ondersoek 
Daar was geen ander voertuie in die ongeluk betrokke nie. Die bestuurder, Willem Horne, kon nie onthou wat gebeur het nie aangesien hy kort voor die ongeluk sy bewussyn verloor het. Die ondersoek het getoon dat geen misdaad vermoed word nie en dat die bestuurder nie onder die invloed of nalatig was nie en is gevolglik vrygespreek.

## Sterftes 
Die volgende kinders het hul lewe in die ramp verloor:

* Blignaut, Anna
* Botha, Anne-Lize
* Botha, Henrietta
* Bruin, Caroline
* Coetzee, Denise
* Dreyer, Hendrik
* Du Plooy, Linda
* Du Plooy, Reinette
* Du Toit, Francois
* Els, Jacobus
* Erasmus, Karen
* Fritz, Francina
* Horing, Adriana
* Hurwitz, Jacqueline
* Jacobs, Anel
* Jooste, Lelanie
* Kleinhans, Adre
* Koen, Petrus
* Kruger, Clasina
* Kruger, Maria
* Lira, Riaan

* Ludick, Madeleine
* Mans, Cornelius
* Marshall, Elmarie
* Marx, Conrad
* McLaughlin, Belinda
* Meyer, Catharina
* Myl, Mary-Ann
* Morris, Anna
* Ouwenkamp, Albertus
* Pieters, Tanya
* Pretorius, Connie
* Pretorius, Elizabeth
* Rautenbach, Thelma
* Reynders, Hester
* Strydom, Charl
* Swanepoel, Vinette
* Swart, Andries
* Van der Westhuizen, Petrus
* Van Heerden, Elsa
* Van Tonder, Anna
* Venter, Deon

Die Du Plooy-familie het hul twee dogters in die ramp verloor: Reinette en Linda. Pieter Koen het 5 medeskoliere gered, maar het self verdrink terwyl hy besig was om 'n sesde slagoffer te help. Vyf-en-dertig kinders is in die Westparkbegraafplaas begrawe.

## Toekennings vir dapperheid 
Pieter Koen en Danie Theron is albei die Woltemadedekorasie vir Dapperheid-Silver toegeken vir hulle optrede tydens die ramp. Danie Theron het in 1989, vier jaar na die ongeluk, sy eie lewe geneem.

## Verwysings 
## Eksterne skakels 
* Hoërskool Vorentoe se webtuiste
* Die Westdene-busramp: 30 jaar later 
* https://www.westdene1985.co.za/
Biomassa

duimnael|Antarktiese kril, wat ongeveer 0,66% van die aarde se biomassa uitmaak, die meeste van enige enkele dierspesie.

**Biomassa** is 'n algemene term vir materiaal afkomstig van plante, diere, swamme en bakterieë. Biomassa verteenwoordig 'n groot hoeveelheid energie, en in gevalle waar dit verbruik word teen 'n tempo wat kleiner is as wat dit geproduseer word, word dit beskou as 'n hernubare energiebron. Dit is omrede die energie aanvanklik afkomstig is van die son en vasgevang word deur middel van die proses van fotosintese.

## Bronne van biomassa 
Biomassa is hoofsaaklik afkomstig uit die volgende bronne:

* Biomassa, veral as dit ondoeltreffend verbrand word, dra by tot besoedeling al is die netto bydrae tot koolstofdioksied in die atmosfeer dikwels nul.  'n Mens kan as voorbeeld die verbranding van hout in sekere krotbuurtes waarneem waar daar baie partikels in die vorm van rook in die lug vrygestel word.
* Om 'n skoon brandstof uit biomassa te vervaardig vereis verdere verwerking wat duur kan wees en vereis dikwels baie energie, wat dikwels lei tot 'n netto energieverbruik.
* Die verbranding van biomassa stel steeds chemiese stowwe soos swaeldioksied en stikstofoksied in die lug vry.
* As die biomassa nie 'n byproduk is van ander landbouaktiwiteite nie, kan dit vrugbare grond opneem wat andersins vir voedselproduksie aangewend kon gewees het.
* Biomassa in die vorm van hout is dikwels afkomstig van die stroop van natuurlike bos, wat dierehabitat vernietig.

## Verwysings
Stoppelbaard

’n **Stoppelbaard** is die ongeskeerde gesigshare van ’n man, wat nog nie lank genoeg is om die vel te bedek en as volgroeid gereken kan word nie. Die stoppelbaard-benaming word hoofsaaklik gebruik om na gelaatshare te verwys wat te kort is om as ’n volkweekte baard of snor bestempel te word. 
Elektriese skeermesse word ingespan om ’n stoppelbaard te help skep en die vorm daarvan te behou. Stoppelbaarde was veral ’n modegier onder die Duitsers teen die aanvang van die 16de eeu, toe baie jong mans ’n week lank stoppelbaarde gekweek het, voordat hul geskilder is.

Die Engelse woord, *five o’clock shadow*, verwys gewoonlik na ’n baard van ’n man wie se gesig die oggend skoongeskeer is, wat laatmiddag begin sigbaar word. Die benaming is afgelei van die tipiese (Amerikaanse) werksdag wat teen 5-uur namiddag eindig.

Gedurende die 1980’s het tweedae-stoppelbaarde vir ’n ruk lank as modegril gedien, wat grootliks deur die televisiereeks ,,*Miami Vice*” met die ongeskeerde hoofrolspeler James “Sonny” Crocket (Don Johnson) aangeblaas is. Dit het ook as die ontwerperstoppelbaard bekend gestaan, veral indien dit soos ’n gewone baard gevorm en versorg is. Later is die elektriese skeermes, ene die *Miami Device*, op die mark bekend gestel, wat stoppelbaarde só kon skeer dat dit ’n eendag-, tweedag- of heelwatdae-voorkoms kon skep. 
regs|duimnael|250px|’n Nadere beskouing van ’n stoppelbaard
’n Onlangse opname in die Verenigde Koninkryk het bevind dat vroue mans met stoppelbaarde as taai, volwasse, strydlustig, baasspelerig en manlik beskou, maar ook as die ideale minnaar, hetsy as losbol of as iemand wat vir ’n langtermynverhouding bestem is. 

## Verwysings
Tegel

**Tegel** is 'n stadsdeel in die administratiewe distrik Reinickendorf van Berlyn. Dit staan veral bekend vanweë die internasionale lughawe *Otto Lilienthal (Berlin-Tegel)* en die *Justizvollzugsanstalt Tegel*, een van die oudste en grootste gevangenisse in Duitsland.

Die stadsdeel is met sy Tegelmeer *(Tegeler See)* en die *Greenwichpromenade* (wat na Reinickendorf se Engelse susterstad Greenwich vernoem is) 'n gewilde ontspanningsgebied in die noorde van die Duitse hoofstad. Die *Greenwichpromenade* is die beginpunt van rondvaarte in die mere en binnewaters van Berlyn.

Die bekendste argitektoniese besienswaardighede is die kasteel *Schloss Tegel (Humboldt-Schloss)* met sy park, die ou dorpskerk van Alt-Tegel en die *Borsigwerke*, 'n uitgestrekte voormalige fabrieksterrein met die Borsig-toring. Vir die internasionale argitektoniese tentoonstelling *Internationale Bauausstellung 1984-1987* is die nuwe Tegel-hawe by die voormalige nywerheidshawe gebou. Hier het die nuwe Humboldt-biblioteek en woonstelprojekte van verskeie internasionale argitekte ontstaan. Die *Dicke Marie* in Tegel word as Berlyn se oudste boom beskou.

Op die skiereiland Reiherwerder aan die wesoewer van die Tegelmeer is naas die Villa Borsig, die vroeëre woonhuis van 'n bekende plaaslike nyweraarsgesin, ook die gastehuis van die Duitse federale regering en die *Akademie Auswärtiger Dienst*, 'n opleidingsentrum vir Duitse en buitelandse diplomate, geleë.

## Geskiedenis 
Net soos ander dorpe in die huidige Berlynse administratiewe distrik Reinickendorf is Tegel gedurende die Middeleeuse Duitse Ooskolonisasie omstreeks 1230 deur setlaars gestig. Navorsers neem aan dat vlakby die Tegelmeer 'n ouer Slawiese nedersetting geleë was.
[duimnael|links|Historiese industriële argitektuur in Tegel: ingang tot die moltreinstasie Borsigwerke, met die vroeëre Borsig-fabrieksterrein en [Borsig-toring in die agtergrond]]
Die naam *Tegel* dui moontlik op Nederlandse setlaars - in Nederlands-Limburg (wat destyds deel van die Heilige Romeinse Ryk uitgemaak het) bestaan daar 'n dorp naby Venlo met die naam *Tegelen*. Volgens historiese dokumente is die dorp Tegel in 1361 aan die Spandause Benediktyne-vroueklooster verkoop en later met die parogie Dalldorf (Wittenau) verenig.

Ná die ontbinding van die klooster tydens die Reformasie het Tegel in 1558 'n besitting van die Keurvors van Brandenburg geword en is in 1701 aan die Pruisiese koning oorgedra. Tussen 1850 en 1920 het Tegel as 'n selfstandige landelike nedersetting bestaan wat in administratiewe opsig deel uitgemaak het van die landdistrik Niederbarnim, die administratiewe distrik Potsdam en die Pruisiese provinsie Brandenburg.

Op 1 Oktober 1920 is Tegel ingevolge administratiewe hervormings by Groot-Berlyn ingesluit en vorm sedertdien 'n stadsdeel van die Berlynse administratiewe distrik Reinickendorf. Die Sowjet-leër het Tegel op 23 April 1945 ingeneem. Vanaf Augustus 1945 tot en met 1990 het Tegel deel uitgemaak van die Franse sektor van (Wes-)Berlyn.

## Verwysings 
**Bronliteratuur - geskiedenis**

* Klaus Schlickeiser: *Spaziergänge in Tegel*. Berlyn: Förderkreis für Bildung, Kultur und internationale Beziehungen  2006
Blacksteer

**Blacksteer** is 'n braaikosrestaurantkonsessie wat sy oorsprong in Suid-Afrika het. Dit bedien hoofsaaklik braairibbetjies met biefburgers, biefstukke, gaskoeldranke, aartappelskyfies en ander voedsel wat op die spyskaart verskyn.

Die "Original South African Steak House and Take Out Experience", die eerste Blacksteer, het sy deure in Yeoville, Johannesburg, in 1963 geopen.

## Verkoopsleuses 
* The Original
* The Original Since 1963

## Internasionale takke 
* 22px Suid-Afrika
* 22px Israel
* 22px Mauritius
* 22px Indonesië

## Sien ook 
* Steers, 'n verwante restaurant
## Eksterne skakels 
* Blacksteer se amptelike webruimte (en)
* Konsessievereniging van Suid-Afrika Blacksteer inligtingswebblad (en) 
: *Hierdie artikel is oorspronklik vertaal vanaf die Engelse Wikipedia-artikel, :en:Blacksteer.*
Joseph Allison

**Joseph Allison** (gebore in die Kaapkolonie) was 'n Suid-Afrikaanse politikus.  In 1851 was hy klerk vir die Britse Resident en die Wetgewende Raad van die Oranjerivier-soewereiniteit.  Nadat die gebied onafhanklikheid verkry het as die Oranje-Vrystaat het Allison 'n lid van die Volksraad geword asook Staatsekretaris (1862-1863) en Tesourier-generaal van die Oranje-Vrystaat.  In 1863 was hy vir 'n kort rukkie waarnemende Staatspresident van die Oranje-Vrystaat nadat Staatspresident Pretorius na die Transvaal gegaan het.  Allison het 'n sterk simpatie met die Britte gehad. 

## Verwysings
Slagtand

. (Die langste twee tande van die boonste en onderste kake)]]

'n **Slagtand** is 'n lang, gepunte tand. By soogdiere word slagtande gebruik om vas te byt en vleis te skeur. By slange word dit as gif-inspuitingstand benut. Spinnekoppe het ook (gif)slagtande, wat deel van die kloukake uitmaak. Fantasiegedrogte, soos drake en vampiere, beskik ook oor slagtande. Dit word gewoonlik ingespan om prooi vas te hou en vinnig te dood, soos wat by die groot katte waargeneem kan word. 

Slagtande kom die meeste by roofdiere of alleseters voor, maar kan ook by sommige planteters, soos vrugtevlermuise, opgemerk word. By allesetende diere, soos bere, kom slagtande goed te pas wanneer daar op vis en ander prooi jag gemaak word, maar word nie benodig wanneer vrugte genuttig word nie. Ook ape het slagtande, wat in gevegte en afskrikdreigemente aangewend word. Slagtande maak egter nie deel van die menslike gebit uit nie.

## Galery 

Image:Tigergebiss.jpg|Die hoektande, of slagtande, van 'n tier
Image:Azawakh K9.jpg|Die slagtande van 'n hond
File:Lasiodora parahybana, chelicerae 06.JPG|'n Kloukaakslagtand van 'n tarantula
File:Bitis gabonica fangs.jpg|Die slagtande van 'n Gaboenadder
File:Vampire world bank protest16.jpg|Slagtande van 'n vampier
Friedrich Kaufmann Höhne

**Just Friedrich Rudolph Kaufmann Höhne**, ook wel *J.F.R. Kaufmann Höhne*, (1831 &ndash; Bloemfontein, 19 April 1879), algemeen bekend as **Friedrich Kaufmann Höhne**, was 'n Suid-Afrikaanse politikus, Staatsekretaris en waarnemende Staatspresident (1872) gedurende die afwesigheid van Staatspresident Brand.

Höhne het 'n lang loopbaan in die diens van die Oranje-Vrystaat gehad wat begin het in ongeveer 1863 as Landdros van die distrik Philippolis.  Daarna het hy die posisie van Staatsekretaris beklee wat hy tot sy dood in 1879.  Höhne is geloof vir sy diplomatiese benadering tot die probleme met die Engelse oor hul anneksasie van die diamantvelde in die vroeë 1870's.

## Verwysings 
### Notas 
### Literatuur 
*
FC Eintracht Norderstedt

**  FC Eintracht Norderstedt   ** is 'n sokkerklub uit Norderstedt in die deelstaat Sleeswyk-Holstein in  Duitsland. Norderstedt is net noord van Hamburg geleë en die klub ding dus mee in die Hamburg-ligas.

Die klub is se eerste voorganger was *SV Eintracht Garstedt*, wat op 2 November 1945, net na die Tweede Wêreldoorlog, opgerig is. In 1970 is die stad Norderstedt gestig met die samevoeging van verskeie dorpe en voorstede, onder meer Garstedt. *1. SC Norderstedt* is op 1 Julie 1972 gestig en SV Eintracht Garstedt is by die klub ingelyf. Teen die einde van 2003 het 1. SC Norderstedt se  sokkerafdeling ontbind. Die sokkerspelers het toe 'n nuwe klub op die been gebring genaamd *FC Eintracht Norderstedt*.

Die klub het sy beste jare gedurende die 1980’s en 1990’s gehad, toe daar op die derde vlak in die *Amateur oberliga* en Regionalliga meegeding is. In 1993 het die klub verrassend die uitspeelwedstryde om promosie na die 2. Bundesliga gehaal, maar was onsuksesvol.

## Onlangse ligaposisionering 
## Eksterne skakels 
* Amptelike klubwerf 
* The Abseits Guide to German Soccer
Memel

**Memel** kan na een van die volgende verwys:

* die Nemunas-rivier (Duits: Memel) in Wit-Rusland en Litaue,
* die Litause hawestad Klaipėda (Duits: Memel) en
* die dorp Memel in die provinsie Vrystaat, Suid-Afrika
FUDforum

**FUDforum** is 'n oopbron-gebaseerde webforum wat in PHP geskryf is.
Die naam "FUDforum" is 'n afkorting vir "*Fast Uncompromising Discussion forum*". Die sagteware word onder die GNU GPL lisensie versprei.

FUDforum loop op 'n aantal bedryfstelsels wat die PHP-programmeertaal ondersteun, insluitend Unix, Linux en Windows. As databasis word IBM DB2, MS-SQL, MySQL, Firebird, Oracle, PostgreSQL of SQLite gebruik om die forum se data te stoor. Die koppelvlak is gebaseer op HTML5 met CSS, jQuery en AJAX om 'n meer buigsame koppelvlak te bewerkstellig.

Die sagteware is na verskeie tale vertaal. 'n Volledige Afrikaanse vertaling is beskikbaar en is by die basispakket ingesluit.

## Verwysings 
## Eksterne skakels 
* FUDforum se Tuisblad
* Die FUDforum-wiki 
* IRC-kanaal 
* FUDforum bladsy op SourceForge
* FUDforum bladsy op Freshmeat
* FUDforum bladsy op Open Source CMS 
* Forum-software.org se resensie
* Forummatrix se resensie
Neris

Die **Neris** (Belarussies: Ві́лія of Вя́льля, *Vialla*; Pools: *Wilia*) is 'n Noordoos-Europese rivier met 'n lengte van 510 kilometer wat in Belarus ontspring, deur die Litause hoofstad Vilnius en Jonava vloei en in Kaunas in die Nemunas (Duits: *Memel*) uitmond. 

Die Neris vloei oor 'n afstand van 275 kilometer deur Belarus, waar dit *Vilija* genoem word, en 235 kilometer deur Litaue waar dit *Neris* genoem word. 

Die rivier verbind twee historiese hoofstede van Litaue met mekaar - Kernavė en Vilnius. Langs sy oewers is in die voor-Christelike tydperk talle begraafplase aangelê. Die ou grafheuwels van Karmazinai is sowat 25 kilometer van Vilnius af geleë.

## Eksterne skakels
Vlag van Antigua en Barbuda

Die **nasionale vlag van Antigua en Barbuda** is op 27 Februarie 1967 amptelik in gebruik geneem. Die vlag vertoon ’n rooi reghoekige driehoek aan die vlagpaalkant en die wapperkant met drie horisontale bane in (van bo na onder) swart, wit en blou tussen die driehoeke. In die boonste swart baan is ’n opkomende geel son.

## Simboliek 
Die opkomende son stel die aanbreek van ’n nuwe era. Elke kleur het ook ’n verskillende simboliek: die swart stel die inwoners se herkoms (Afrika) voor, die blou stel hoop en die Karibbiese see voor, die rooi stel energie en die dinamiek van die mense voor. Die opeenvolgende geel, blou en wit stel dan ook die son, see en sand voor. Die V-vorm in die vlag is simbolies vir oorwinning.

## Ander vlae 

Lêer:Flag of the West Indies Federation (1958–1962).svg|  Vlag van die Wes-Indiese Federasie, 3 Januarie 1958 tot 31 Mei 1962
Lêer:Flag of the Kingdom of Redonda.svg|  Vlag van die Redondakoninkryk

### Britse koloniale vlae 

Lêer:Colonial ensigns of Antigua and Barbuda (1956-1962).svg|  Vlag van Antigua en Barbuda, 1956 tot 1962
Lêer:Colonial ensigns of Antigua and Barbuda (1962-1967).svg|  Vlag van Antigua en Barbuda, 1962 tot 1967
Lêer:Flag of the Governor of Antigua and Barbuda (1956–1967).svg|  Vlag van die Goewerneur, 1956 tot 1981
Lêer:Flag of the Governor-General of Antigua and Barbuda (1981–2023).svg|  Vlag van the Goewerneur-generaal

## Sien ook 
## Eksterne skakels 
*  Antigua en Barbuda by *Flags of the World*.
*
Falkland-eilande

Die **Falkland-eilande** (Engels: *Falkland Islands*, Spaans: *Islas Malvinas*) is 'n groep eilande in die suide van die Atlantiese Oseaan. Die eilande het 'n bevolking van sowat drieduisend mense en die hoofstad, Stanley, het meer as tweeduisend inwoners. Ongeveer nege uit tien inwoners woon in Stanley. Die Falkland-eilande lê suidoostelik van Suid-Amerika en word sedert 1833 deur Argentinië opgeëis. As 'n Britse oorsese gebied geniet die Falkland-eilande interne selfbestuur, maar die Verenigde Koninkryk neem verantwoordelikheid vir hul verdediging en buitelandse sake.

## Geskiedenis 
duimnael|links|Kaart van die Falkland-eilande
duimnael|links|Lande, wat Argentinië se eis van soewereiniteit oor die Falkland-eilande, Suid-Georgië en die Suidelike Sandwicheilande steun
duimnael|links|Lande, wat die Verenigde Koninkryk se eis van soewereiniteit oor die Falkland-eilande, Suid-Georgië en die Suidelike Sandwicheilande steun
Die Falkland-eilande ontleen hul naam aan Falkland Sound, die naam wat kaptein John Strong in 1690 aan die waterweg tussen Oos- en Wes-Falkland toegeken het, toe sy skip *Welfare* etlike dae hier deurgebring het. Falkland Sound is weer genoem na Viscount Falkland, een van *Welfare* se eienaars. Die algemene Spaanse naam vir die argipel, *Islas Malvinas*, is afgelei van die Franse *Îles Malouines*, die naam wat die Franse ontdekkingsreisiger Louis-Antoine de Bougainville in 1764 aan die eilande gegee het.

Tydens die Eerste Wêreldoorlog het die Slag van die Falkland-eilande op 8 Desember 1914 suidoos van die eilande plaasgevind.

Argentinië beset die eilande in 1982 en is deur die Verenigde Koninkryk verslaan in die Falklandoorlog.

Die eilande is 'n oorsese gebied van die Verenigde Koninkryk, met 'n Grondwet wat in 1985 aanvaar is, en gewysig is in 2009. Die wet beskerm die reg op selfbeskikking van die land se mense.

Op 12 Junie 2012 het die Falkland-eilande se regering aangekondig dat 'n referendum oor die politieke status van die eilande in die eerste halfjaar van 2013 gehou sal word. In 'n twee dae lange referendum tussen 10 en 11 Maart 2013 oor die territoriale status van die Falkland-eilande, was die stempersentasie 92%. Hiervan was 99,8 % ten gunste van die territoriale *status quo* as 'n Britse oorsese gebied, maar Argentinië het die referendum reeds vooraf verwerp.

## Verwysings 
## Bronnelys 
; Algemeen
*  
*  
*  

## Eksterne skakels 
*
Waldemar III van Denemarke

**Waldemar III** (1314–1364) was van 1326 tot 1329 koning van Denemarke terwyl hy minderjarig was, en van 1325 tot 1326 en van 1330 tot 1364 as Waldemar V die Hertog van Sleeswyk. Sy pa was hertog Erik II van Sleeswyk.

Waldemar is as teenvoeter vir die verbanne koning Christoffel II aangestel. Hy was net elf jaar oud en ’n afstammeling van koning Abel van Denemarke. Sy oom, graaf Gerhard III van Holstein, is as sy regent aangestel. Die grootste deel van Denemarke was aan hom verpand.

Waldemar se bewind is aan streng voorwaardes onderwerp. In die praktyk het Denemarke aan sekere adellikes behoort. Baie van sy onderdane het hom teengestaan en verskeie streke het gerebelleer. Eindelik het Waldemar geabdikeer en Christoffel is in 1329 heraangestel as koning.

In 1340 het Waldemar se suster, Helvig van Sleeswyk, getrou met Waldemar IV, die nuwe koning van Denemarke. Waldemar III is in 1364 dood.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Valdemar III of Denmark*
Paramedikus

duimnael
'n **Paramedikus** is 'n spesialis in die gesondheidsorg wat reageer op noodoproepe vir mediese hulp buite 'n hospitaal.

In Suid-Afrika word die titel van paramedikus gebruik om te verwys na Noodmediesepersoneel (voorhospitaalsorg) wat by die "Health Professions Counsil of South Africa" (HPCSA) geregistreer is, en wie se registrasienommer met "ANT" begin.  Die term verwys na die Kritiek Sorg Assistent (KSA), Ambulans Noodsorg Tegnikus of die B.Tech Noodsorg graad.  Die Basieses Ambulans Assistent (BAA) en Ambulans Noodsorgassistent (ANA) kwalifieer dus nie as paramedici nie.

## Eksterne skakels
Sonlig

duimnael|Sonlig
**Sonlig** is in die breë sin van die woord die totale frekwensiespektrum wat deur die son uitgestraal word. Op aarde word sonlig deur die atmosfeer gefilter en word sonlig waargeneem as daglig wanneer die son bo die horison is.

As die direkte sonstraling nie deur wolke bedek word nie, word die sonlig as **sonskyn** waargeneem wat 'n kombinasie van helder lig en warmtesstraling is.  Die Wêreld Meteorologiese Organisasie gebruik die term "sonskyn duurte" om te verwys na die totale tyd waarop 'n gebied direkte straling van die son ontvang van meer as 120 watt per vierkante meter.

Die ultravioletstraling in sonlig het positiewe en negatiewe effekte op menslike gesondheid, omdat dit beide 'n voorvereiste vir die sintese van vitamien D3 (positief) en 'n mutageen (negatief) is. 

Sonlig neem omtrent 8,3&nbsp;minute om die aarde te bereik vanaf die son se oppervlakte. 'n Foton wat by die middel van die son begin kan 10 000 tot 170 000 jaar neem om die son se oppervlakte te bereik. Dít nadat die foton elke keer van rigting verander het nadat dit met 'n gelaaide deeltjie gebots het.

## Verwysings 
## Sien ook 
* Elektromagnetiese spektrum
* Lig

## Bron 
* KENNIS, 1980, vol 5, bl. 876-877,
Halligen

duimnael|regs|250px|Die ligging van die eilande en Halligen in die Noord-Friese Waddensee
duimnael|regs|250px|Ockelützwarft op die Hallig Hooge
Die **Halligen** is klein eilandjies wat nie ingedyk is nie en in die Noord-Friese Waddesee langs die Noordseekus van die Noord-Duitse deelstaat Sleeswyk-Holstein geleë is. 'n Besondere kenmerk van Halligen is dat hulle tydens 'n sterk vloed heeltemal deur seewater oorspoel word, met uitsondering van die sogenaamde *Warften*, kunsmatige heuwels waarop huise opgerig word.

Die grond op die Halligen stoor geen varswater nie sodat reënval die enigste bron van natuurlike varswater is. Reënwater is vroeër in klein reservoirs, sogenaamde *Fethingen*, opgegaar.

Die Halligen, waarvan die oppervlakte van tien tot 956 hektaar wissel, is meestal oorblyfsels van die oorspronklike vasteland of eilande nadat groot dele land deur die see verdelg is - veral tydens stormvloede. Ander Halligen het ontstaan nadat die Noordsee sand op bepaalde plekke sand opgespoel het. Die term Halligen is dan ook eerder 'n sambreelterm wat na spesifieke eienskappe verwys, maar geen geografiese term nie. Nogtans is alle tien Duitse Halligen rondom die eiland Pellworm geleë wat self geen Hallig is nie.
Margrethe I van Denemarke

**Margrethe I** (Deens: Margrete Valdemarsdatter, Noors: Margrete Valdemarsdotter, Sweeds: Margareta Valdemarsdotter; 1353 – 28 Oktober 1412) was koningin van Denemarke, Noorweë en Swede en die stigter van die Kalmarunie, wat die koninkryke van Skandinawië vir langer as ’n eeu verenig het. Sy was die enigste koningin van Denemarke tot met die bewind van Margrethe II vyf en half eeue later.

## Naam 
Sy is in Denemarke bekend as "Margrethe I" om haar te onderskei van die huidige koningin. Denemarke se grondwet het nie in dié tyd voorsiening gemaak vir ’n vrou op die troon nie en met haar seun, Olaf II, se dood het sy die "almagtige dame, meesteres en regent van die Koninkryk van Denemarke" geword. Sy het haarself eers in 1375 koningin van Denemarke begin noem. Die volgende jaar het sy Noorweë se "heersende koningin" geword. Na dié omverwerping van koning Albrekt van Mecklenburg se bewind in 1389 is sy gekies as "almagtige dame van Swede".

## Bewind 
Margrethe was die dogter van Waldemar IV van Denemarke en Hedwig van Sleeswyk. Sy het op 10-jarige ouderdom getrou met koning Haakon VI Van Noorweë, die jongste oorlewende seun van Magnus VII van Noorweë (Magnus II van Swede).

Met haar pa se dood het Margrethe verseker dat haar seun, Olaf II van Denemarke, koning word. Hy was te jonk om te regeer en Margrethe het haarself bewys as ’n slu en bekwame regent. In 1380, toe sy pa dood is, het Olaf hom opgevolg as koning van Noorweë. Olaf is op 17-jarige ouderdom dood en die volgende jaar is Margrethe, wat albei koninkryke in sy naam regeer het, gekies as regent van Noorweë en Denemarke.

In Swede was die bevolking in opstand teen hul ongewilde koning, Albrecht. Verskeie adellikes het aan Margrethe geskryf dat as sy hulle help om van Albrecht ontslae te raak, sy regent van Swede sou word. Sy het nie gras onder haar voete laat groei nie en dadelik ’n leër op die been gebring om Swede binne te val.

In Maart 1388 het die Swede al Margrethe se voorwaardes aanvaar en het sy die "almagtige dame van Swede" geword – en die magtige heerser van drie koninkryke. Sy het die drie Skandinawiese koninkryke op 13 Junie 1397 verenig in ’n persoonlike unie onder een kroon vir haar opvolger, koning Erik van Pommere.

## Erik van Pommere 
Daar is van die begin af ooreengekom dat Margrethe die drie koninkryke so gou as moontlik van ’n koning sou voorsien. Volgens Noorweë mag sy saam met die nuwe koning regeer het. In 1389 het sy haar kleinneef Erik van Pommere aangewys as koning van Noorweë. In 1396 het hy ook die heerser van Denemarke en Swede geword. Margrethe was regent tot hy meerderjarig was.

’n Paar jaar na die Kalmarunie, toe Erik 18 was, is hy meerderjarig verklaar en het hy koning van al drie lande geword, maar terwyl Margrethe geleef het, was sy die ware heerser van Skandinawië. Sy is op 28 Oktober 1412 skielik oorlede.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Margaret I of Denmark*
Airlink Vlug 8911

**Airlink Vlug 8911** was 'n posisioneringsvlug vanaf Durban Internasionale Lughawe na Pietermaritzburg-lughawe wat op 24 September 2009, kort nadat dit opgestyg het, op die terrein van die Merebank Sekondêre Skool neergestort het. Drie insittendes en een persoon op die grond het beserings opgedoen. Die kaptein van die vlug het egter op 7 Oktober 2009 aan sy wonde beswyk.

## Vlug 
Die vlug was 'n posisioneringsvlug vanaf Durban na Pietermaritzburg. Daar was geen passasiers ten tyde van die ongeluk aan boord nie. Die drie bemanningslede wat aan boord was, is die kaptein, Alistair Freeman, die mede-vlieënier, Sonja Bierman en die lugwaardin, Rodelle Oosthuizen.

Die vliegtuig, 'n BAe Jetstream 41 met registrasie ZS-NRM, het slegs 50 uur gevlieg sedert sy laaste diens. Die vliegtuig is die vorige aand weens gure weer na Durban herlei.

## Ongeluk 
Omstreeks 07:55 plaaslike tyd op 24 September 2009, het die vlug vanaf Durban Internasionale Lughawe opgestyg. Kort daarna het die bemanning enjinprobleme en rook uit die agterkant van die vliegtuig gerapporteer en 'n noodtoestand verklaar. Ooggetuies het gemeld dat die vliegtuig kort voor die ongeluk buitengewoon laag gevlieg het. Die vliegtuig het op die sportgronde van die Merebank Sekondêre Skool neergestort en sodoende residensiële eiendomme rakelings gemis. Die skool was gelukkig gesluit as gevolg van 'n openbare vakansiedag, Erfenisdag. Die vliegtuig het tydens impak in drie dele gebreek.

## Reddingsoperasie 
Reddingswerkers het kort ná die ongeluk op die toneel opgedaag en die drie bemanningslede is uit die wrak met behulp van hidrouliese gereedskap gevry. Die kaptein is om 11:00 in 'n kritieke toestand per helikopter na die St. Augustine-hospitaal vervoer terwyl die krities-beseerde mede-vlieënier en ernstig-beseerde lugwaardin na nabygeleë hospitale geneem is. 'n Straatskoonmaker in die omtrek van die skool, Abraham Mthethwa  is deur die vliegtuig getref en is ook na die hospitaal geneem. Die kaptein het egter op 7 Oktober 2009 aan sy beserings beswyk.

## Ondersoek 
Ondersoekbeamptes van die Suid-Afrikaanse Burgerlugvaartowerheid (BLO) was na die ongelukstoneel ontbied. Die BLO het die moontlike oorsaak van die ongeluk ondersoek. Die vlugdata-opnemer en die kajuitstemopnemer is opgespoor en gebruik in die ondersoek. British Aerospace, die vervaardiger van die vliegtuig, het 'n span tegniese kundiges gestuur om te help met die ondersoek, soos deur die BLO vereis.

Op 9 Oktober 2009 het die BLO 'n persverklaring uitgereik en die publiek se hulp gevra met die vind van 'n laerdeksel van een van die enjins. Die deksel het moontlik losgekom van die enjin tydens die opstyging en kon nie by die ongelukstoneel of die lughawe gevind word nie.

Op 23 Desember 2009 het die BLO die volgende persverklaring uitgereik: 

## Verwysings 
## Eksterne skakels 
* Persverkaring #2 op 24 September 2009 om 16h30 
* Persverklaring #4 op 26 September 2009 om 10h00 
* Vlug 8911 by die Aviation Safety Network
Deltawerke

regs|duimnael|Oosterskeldekering
regs|duimnael|Maeslantkering

Water het nog altyd 'n sentrale rol in die Nederlandse geskiedenis gespeel. Na die laaste groot watersnoodramp in 1953, is daar besluit om die **Deltawerke** te bou; een van dié grootste waterbeheerprojekte ter wêreld. Die Deltakommissie is in die lewe geroep 20 dae na die Noordseevloed, op 21 Februarie 1953. 

Hierdie kommissie het advies gegee oor die verbetering van veiligheid in die rampgebied. Hulle gee egter nie om hoe veilig die gebied moet word nie, solank die Nuwe Waterweg en die Westerskelde oop bly vir die ekonomiese belange van die hawens van Rotterdam en Antwerpen. Uiteindelik, op 18 Oktober 1955, het die Deltakommissie 5 voorstelle gehad wat gelei het tot die Deltaplan. Uiteindelik het die Deltawerke altesaam 5 miljard euro gekos.

## Die damme 
Uiteindelik het die Oosterskeldekering die grootste waterkering geword in die wêreld. Die stormvloedkering, met ’n totale lengte van 3 km, sou bestaan uit 65 voorvervaardigde betonpilare waartussen 62 staalskuiwe bevestig sal word.

Hierdie nuwe kering, die Maeslantkering, is die enigste kering ter wêreld met sulke groot beweegbare dele. Die twee deure is elk 240 m lank. Hierdie kering sou in die Nuwe Waterweg geplaas word.

Die Deltawerke is 'n wêreldwye model vir tegnologiese ontwikkeling waar die veiligheid van mens en natuur die hoofrol speel. Nederland het daardeur sy invloed op waterveiligheid vergroot. Die Deltawerke vorm 'n unieke kompromie tussen veiligheid, ekonomie, ontspanning en die natuur.

## Eksterne skakels 
* Webwerf van die Deltawerke
* Video van die Maeslantkering
* Video van die Deltawerke
Vaartbelynde transliterasiestelsel vir die Bulgaarse taal

Die **vaartbelynde transliterasie-stelsel** (Engels: *Streamlined System*) vir die latinisering van Bulgaars is die amptelike Bulgaarse transliterasie-stelsel, soos deur die aangeduide tabel gedefinieer.

Behalwe Bulgarye, hierdie stelsel is amptelike vir die VN, en ook vir die VSA en die Verenigde Koninkryk.

## Oorsprong en gebruik 
Die gestroomlynde stelsel is in 1995 geskep deur Lyubomir Ivanov in die Instituut vir Wiskunde en Informatika van die Bulgaarse Akademie vir Wetenskappe.  Die stelsel is oorspronklik op 2 Maart 1995 aangeneem om te dien vir die latinisering van Bulgaars geografiese name in Antarktika.  Die stelsel is vervolgens deur die Bulgaarse regering gekies as die amptelike transliterasie-stelsel van Bulgarye.  Dit is geproklameer met regeringsdekrete in 2000 en uiteindelik aangeneem met die Wet op Transliterasie van 2009. Ivanov stel om sy benadering ook gebruik om transliterasie vir ander Cyrilliese alfabet, veral die Russiese alfabet.

## Illustrasie 
Voorbeeld: Artikel 1 van die Universele Verklaring van Menseregte -

## Sien ook 
* Transliterasie
* Bulgaars
* Cyrilliese alfabet

## Verwysings
Aušra

duimnael|regs|250px|Die dubbeluitgawe nommer 10 en 11 wat in 1884 verskyn het.

**Aušra** (vroeër ook **Auszra**, letterlik "Dagbreek") was die eerste Litause dagblad. Die eerste uitgawe het in 1883 in Ragnit (Litaus: *Ragainė*, tans Neman) in die streek Klein-Litaue in Oos-Pruise, Duitsland verskyn – in 'n tydperk toe die Tsaristiese owerheid in Rusland 'n verbod op die druk van Litause boeke en dagblaaie geplaas het. Hierdie periode tussen 1883 en 1904 word in Litaue die *Aušros gadynė* ("Tydperk van die Dagbreek") genoem.

Alhoewel slegs veertig uitgawes van Aušra verskyn het en sy oplaag beperk was tot 1&nbsp;000 eksemplare, het die dagblad 'n belangrike bydrae tot Litaue se nasionale hergeboorte gelewer en uiteindelik tot Litaue se onafhanklikwording in 1918 gelei.

Die dagblad is later in Tilsit (tans Sowjetsk in die Kaliningrad-oblast) uitgegee. Die publikasie is in 1886 onder druk van finansiële moeilikhede gestaak.
Klein Karoo Nasionale Kunstefees

Die **Klein Karoo Nasionale Kunstefees** (**KKNK**) is 'n Afrikaanse kunstefees wat jaarliks op Oudtshoorn in die Wes-Kaap aangebied word. Die fees sluit beide beeldende en uitvoerende kunste in en word amptelik deur die Suid-Afrikaanse regering as 'n nasionale kunstefees erken. Dit is 'n projek wat deur Kunste Onbeperk gedryf word. Volgens die aantal besoekers is dit die grootste kunstefees in Suid-Afrika.

Die eerste fees het in 1995 plaasgevind en was die idee van Nic Barrow, 'n sakeman van Oudtshoorn, en Andrew Marais, 'n vorige openbare verhoudingsbestuurder van Naspers.

Die KKNK trek jaarliks meer as 1&nbsp;000 kunstenaars wat optree of uitstal in meer as 200 produksies en uitstallings oor agt dae; die 25ste KKNK het van 21 tot 27 Maart 2019 plaasgevind. Die fees het 'n sentrale rol in Afrikaanse verhoogproduksies begin speel – nuwe produksies word gewoonlik eers by die KKNK opgevoer voordat dit vir die res van die jaar deur Suid-Afrika geneem word.

Ekonomies is die KKNK 'n bron van inkomste vir Oudtshoorn en die omliggende gebiede, met baie privaat individue en instansies wat gedurende die fees baat vind by die verhuur van verblyf, sale en grond.

## Verwysings 
## Eksterne skakels 
* Die KKNK se amptelike webtuiste
Vlag van die Bahamas

Die **nasionale vlag van die Bahamas** is op 10 Julie 1973 amptelik in gebruik geneem. Die vlag vertoon ’n swart driehoek aan die vlagpaalkant met drie ewe wye horisontale bane in (van bo na onder) turkoois, geel en turkoois op die wapperkant.

## Simboliek 
Die (swart) driehoek simboliseer die eenheid van die mense van die Bahamas in hul vasberadenheid om die hulpbronne van land en see te ontwikkel. Die kleur van die driehoek verteenwoordig die 300&nbsp;000 inwoners van die Bahamas wat veral van Afrika afkomstig is.

## Ontwerp 
Die swart driehoek neem die totale wydte van die vlag in en dit is ’n gelyksydige driehoek.

senter|350px|Konstruksietekening

### Kleure 
Die kleurskema word hieronder gelys:

## Ander vlae 

Lêer:Flag of the Bahamas (1869-1904).svg|  Koloniale vlag van die Bahamas, 1869 tot 1904
Lêer:Flag of the Bahamas (1904-1923).svg|  Koloniale vlag van die Bahamas, 1904 tot 1923
Lêer:Flag of the Bahamas (1923-1953).svg|  Koloniale vlag van die Bahamas, 1923 tot 1953
Lêer:Flag of the Bahamas (1923-1953).svg|  Koloniale vlag van die Bahamas, 1953 tot 1964
Lêer:Flag of the Bahamas (1964–1973).svg|  Koloniale vlag van die Bahamas, 1964 tot 1973
Lêer:Civil Jack of the Bahamas.svg| Siviele vaandel van die Bahamas
Lêer:Government Ensign of the Bahamas.svg| Vaandel van die Vloot van die Bahamas se Reserwemagte
Lêer:Roundel of the Bahamas.svg| Rondeau van die Lugmag van die Bahamas

## Sien ook 
## Verwysings 
## Eksterne skakels 
*  Die Bahamas by *Flags of the World*.
*
Vlag van Barbados

Die **nasionale vlag van Barbados** is op 30 November 1966 amptelik in gebruik geneem. Die vlag vertoon drie ewe breë vertikale bane met blou aan die vlagpaalkant en die wapperkant en ’n geel baan in die middel.  In die geel baan is ’n swart gebroke drietand.

## Simboliek 
Die twee blou bane stel onderskeidelik die see en die lug voor en die geel baan stel die sand op die strande van Barbados voor.

Die simbool in die middel van die geel baan is die Drietand van die Mitiese seegod, Neptunus. Hierdie simbool pryk ook op die Sëel van die kolonie wat deur die wapenskild van Barbados vervang is. Die gebroke staaf van die Drietand dui op die band wat gebreek is met die land se historiese en grondwetlike bande as ’n voormalige kolonie.

## Ander vlae 

Lêer:Flag of the West Indies Federation (1958–1962).svg|  Vlag van die Wes-Indiese Federasie, 3 Januarie 1958 tot 31 Mei 1962
Lêer:Flag of Barbados (1870–1966).svg|  Koloniale vlag van Barbados, 1870 tot 1966
Lêer:Royal Standard of Barbados.svg|  Die standaard van Koningin Elizabeth in Barbados, 1966 tot 2021
Lêer:Flag of the Governor-General of Barbados.svg|  Die standaard van die goewerneur-generaal van Barbados, 1966 tot 2021
Lêer:Flag of the President of Barbados.svg| Die standaard van die president van Barbados, sedert 2021

## Sien ook 
## Verwysings 
## Eksterne skakels 
*  Barbados by *Flags of the World*.
*
Sun City

[duimnael|regs|300px|[Sun City, Noordwes|Sun City in die Noordwes-provinsie]]

**Sun City** is die naam van verskeie plekke, waarvan die meeste deur die Amerikaanse eiendomsontwikkelaar Del Webb ontwikkel is, nou deel van *Pulte Homes*.

## Suid-Afrika 
* Sun City, 'n luukse kasino-oord, geleë in die Noordwesprovinsie van Suid-Afrika.

## Verenigde State van Amerika 
* Sun City, Arizona, Del Webb se oorspronklike **Sun City**-ontwikkeling, en model vir opvolgende ontwikkelings.
* Sun City Anthem, Arizona
* Sun City Festival, Arizona
* Sun City Grand, Arizona
* Sun City West, Arizona
* Sun City, California
* Sun City Palm Desert, California
* Sun City Center, Florida
* Sun City, Kansas
* Sun City Summerlin, Nevada
* Sun City Texas
Materiaal

**Materiaal** is 'n natuurlike of kunsmatig geproduseerde stof wat bestem is om verwerk te word tot bruikbare produkte. Materiale word gekies op grond van hulle *eienskappe* met die oog op 'n bepaalde *toepassing*. Die term *materiaal* word gewoonlik slegs gebruik as die verwerkte stof nog gewysig moet word voor dit as deel van die eindproduk gebruik kan word. Anders praat mens eerder van *grondstof* of *bestanddeel*.

## Belangrike materiale 
Voorbeelde van belangrike materiale:
* Metale
** Staal
** Aluminium
** Koper
* Polimere
** Rubber
** Plastiek
* Keramiek
* Glas
* Sement
* Steen
* Tekstiele
** Katoen
** Wol
* Bio-gebaseerde materiale
** Leer
** Been
** Papier
** Hout
** Gom
* Biomateriale
* Saamgestelde materiale
** Veselglas
** Beton
* Nanoporeuse vaste stowwe
**Aerogel

## Eksterne skakels 
* 
*
Huisgenoot-Skouspel

**Huisgenoot-Skouspel** was 'n gewilde musiekkonsert wat jaarliks deur Huisgenoot by Sun City aangebied word. Van die land se vooraanstaande Afrikaanse kunstenaars word genooi om tydens die geleentheid op te tree.

*Huisgenoot-Skouspel 10* (2009) se video-opname is in 2010 aangewys as die SAMA-wenner in die kategorie *beste DVD verkoper*.

Die laaste edisie daarvan by Sun City was in 2014, waarna die Super Skouspel in 2015 by FNB-stadion gehou is. Hierdie was die laaste edisie van Skouspel.

## Verwysings 
## Sien ook 
* Huisgenoot, Afrikaanse tydskrif.
* Lys van Suid-Afrikaanse musikale kunstenaars
Vlag van Belize

Die **nasionale vlag van Belize** is op 21 September 1981 amptelik in gebruik geneem. Die vlag vertoon ’n vertikale tweekleur in drie bane in (van bo na onder) rooi, blou en rooi. Die blou baan is heelwat breër as die rooi bane en in die middel daarvan is ’n wit skryf met die wapenskild van Belize.

## Simboliek 
Die vlag is die simbool van die eenheid van Belize. Die nasionale leuse, *Sub umbra floreo* ("Ek floreer in die skadu"), staan ook op die vlag.

## Ontwerp 
Die vlag van Belize bevat twaalf kleure, wat uniek is vir ’n nasionale vlag: dit is drie meer as die volgende meeste. Belize se vlag is ook die enigste van ’n land waarop mense voorgestel word (op die vlae van Montserrat en die Britse Maagde-eilande, word ook mense voorgestel maar dit is Britse afhanklike gebiede).

## Ander vlae 

Lêer:Flag of British Honduras (1919–1981).svg|  Vlag van Brits-Honduras, 1919 tot 1981 (’n soortgelyke vlag is gebruik tussen 1870 en 1919)
Lêer:Flag of Belize (1950-1981).svg|  Nie-amptelike vlag van Belize, 1950 tot 1981 (hierdie vlag is die basis vir die huidige vlag)
Lêer:Flag of a British Governor (traditional).svg|  Die vlag van die goewerneur van Brits-Honduras voor 1981 was soos hierdie een met die wapenskild in die middel
Lêer:Flag of the Governor-General of Belize.svg| Vlag van die goewerneur van Belize, 1981 tot huidig

## Sien ook 
## Verwysings 
## Eksterne skakels 
*  Belize by *Flags of the World*.
*